Ziyolilar fikricha Obamaning Turkiya safari - ma'qul qadam
Barak Obama uchun Turkiya - islom dunyosiga darvoza. U bu davlat bilan yaqindan hamkorlik qilib qator muammolarni hal etmoqchi. Bu to'g
Barak Obama Turkiyaga islom dunyosiga darvoza sifatida qaramoqda. AQSh rahbari bu jamiyatda kuchli nufuzga ega ekanini biladi va u orqali musulmonlar ko'ngliga yo'l topmoqchi. Bu to'g'ri siyosat, deydi o'zbekistonlik ziyolilar. Ular nazarida Turkiya islom dunyosining yetakchidavlatlaridan biri. AQSh rahbarining bu mamlakatga tashrifi, arboblar va ayniqsayoshlar bilan yuzma-yuz muloqoti jamoatchilik orasida ijobiy baholanmoqda. Islomshunos olim AbdulazizMansur fikricha Amerika musulmon jamiyatlar bilan yaqinlashishga urinayotgani ortida o'ziga xos sabablar bor. "Turkiyabosh vaziri Tayib Erdog'an va Isroil prezidentiShimon Peres o'rtasidagi achchiq tortishuv tufayli ko'pchilik endi AQSh Turkiyabilan nozikroq, hushyorroq munosabatda bo`ladi degan fikrga borgan. Turkiyaning tarixi bor, u bilan munosabatlar juda muhim. Qaysi davlat rahbarivoqealarga qattiqroq pozitsiya bildirsa, dunyoning qudratli davlatlari ham bufikrni inobatga olib, vaziyatni yumshatish haqida o'ylaydi", - deydi tahlilchi. Barak Obama AQSh prezidentligigasaylanganidan buyon islom dunyosi bilan yaqinlashish harakatida. Bu odamlarda umid uyg'otmoqda va hatto havas bilan kuzatilmoqda, deydi Abdulaziz Mansur. "Hatto Eronda ham Obamani "U bamo"yani forschasiga "u biz bilan" degan ma'noda talqin qilib bayram qilishdi",- deydi olim. Biroq ma'ruzalar ortidan aniq ishlaramalga oshgandagina haqiqiy muloqot haqida gapirish mumkin bo`ladi. "AQSh prezidentining islom dunyosigaaytgan iliq gaplari yoqimli. Lekin amaliyotga qarash kerak. Bu Iroqdan qo`shinlarniolib chiqish, Afg'oniston masalasini faqat harbiy yo'l bilan emas,muzokaralar bilan hal qilishga bog`liq. AQShdan umid qilayotgandavlatlarga nisbatan munosabatning o'zgargani amalda ko`rinishi kerak", -deydi Abdulaziz Mansur. Barak ObamaningTurkiyaga tashrifi paytida norozilik namoyishlari ham kuzatilgan. Ularda omma Iroq va Afg'onistondagi urushlarni qoralagan. Turkiyalik jurnalist Otif Ala fikricha islom dunyosi bilan muloqotda AQShning Turkiyaga bu qadar katta ahamiyat qaratishi rasmiyAnqaraning geosiyosiy jarayonlarda faol ishtirok etib kelayotganiga ham bog`liq. "AQSh NATOning sharq tomon kengayishi, Iroq, Afg'oniston va Markaziy Osiyo masalasida ham Turkiya bilan birga harakatqilmoqchi. Turkiyaning strategik rolidan foydalanmoqchi. G'arb va AQShislomga qarshi degan fikr paydo bo'lgan edi. Amerika bu fikrni Turkiya orqalio'zgartirmoqchi", - deydi Otif Ala. Turkiya a`zaldanG'arb va Sharq o'rtasidagi siyosiy va madaniy ko'prik, deydi muxbir. AQSh- Markaziy Osiyo aloqalarida ham Turkiyaning o'rni beqiyos. Bugun Turkiya mintaqa davlatlari bilan unchalik yaqin munosabatda emas. "Turkiyaning Markaziy Osiyoganisbatan siyosati sustlashgani Yevropa Ittifoqiga intilishi, shuningdekTurkiyaning ichki siyosati bilan bog'liq... Lekin O'zbekiston bilan hamkorlikning rivojlanishidan turk tarafi ham, o'zbek tarafi ham birdekmanfaatdor", - deydi jurnalist.